Държавен вестник, бр. 3, 2014 г., стр. 129

БРОЙ  3	
Д Ъ Р Ж А В Е Н  В Е С Т Н И К 	
СТР.  129  
6.3.2. Системата за максимално (тежко) въз-
действие, описана в т. 5.4, трябва да се задейства, 
когато резервоарът за реагент е празен (т.е. ко-
гато дозиращата система за реагент не може да 
извлича повече реагент от резервоара) или при 
всяко ниво на реагент под 2,5 % от номиналната 
пълна вместимост на резервоара, по преценка 
на производителя. 
6.3.3. Освен до степента, разрешена в т. 5.5, не 
трябва да е възможно да се изключи системата 
за ниско ниво на въздействие или за максимално 
въздействие, докато резервоарът не е напълнен 
отново с реагент до ниво, което не изисква ней-
ното задействане. 
7. Контрол и наблюдение на качеството на 
реагента 
7.1. Двигателят или машината трябва да 
включва начин за определяне на наличието на 
неподходящ реагент в машината. 
7.1.1. Производителят определя минимална-
та допустима концентрация на реагент Cdmin, 
при която емисиите на NOx от изходната тръба 
на последния шумозаглушител не превишават 
граничната стойност 0,9 g/kWh. 
7.1.1.1. Правилната стойност на CDmin се 
доказва по време на одобряването на типа по-
средством процедурата, определена в т. 12, и 
се записва в разширения комплект документи, 
определен в т. 5 на приложение № 2. 
7.1.2. Всеки реагент с концентрация, по-ниска 
от CDmin, трябва да се открива и да се счита за 
целите на т. 7.1 за неподходящ реагент. 
7.1.3. Предвижда се специален брояч („брояч за 
качеството на реагента“), предназначен да следи 
за качеството на реагента. Броячът за качеството 
на реагента отброява броя на работните часове 
на двигателя с неподходящ реагент. 
7.1.3.1. Като вариант производителят може 
да групира повредата, свързана с качеството на 
реагента, с една или няколко повреди, изброени 
в т. 8 и 9, за отчитане от един брояч. 
7.1.4. Подробностите относно критериите и 
механизмите на задействане и изключване на бро-
яча за качеството на реагента са описани в т. 11. 
7.2. Задействане на системата за предупреж-
дение на оператора 
Когато системата за контрол и наблюдение 
потвърди, че качеството на реагента е несъ-
ответстващо, системата за предупреждение на 
оператора, описана в т. 4, се задейства. Когато 
системата за предупреждение включва система за 
показване на съобщения, тя показва съобщение, 
указващо причината за предупреждението (напр. 
„открита неподходяща урея“, „открит неподходящ 
AdBlue“ или „открит неподходящ реагент“).
7.3. Задействане на системата за въздействие 
на оператора. 
7.3.1. Системата за ниско ниво на въздействие, 
описана в т. 5.3, се задейства, ако качеството 
на реагента не е коригирано в рамките на 10 
работни часа на двигателя след задействането 
на системата за предупреждение на оператора, 
описано в т. 7.2. 
7.3.2. Системата за максимално въздейст-
вие, описана в т. 5.4, трябва да се задейства, 
ако качеството на реагента не е коригирано в 
рамките на 20 работни часа на двигателя след 
задействането на системата за предупреждение 
на оператора, описано в т. 7.2. 
7.3.3. Броят на часовете преди задействането 
на системите за въздействие трябва да намалява в 
случай на повтарящо се възникване на неизправ-
ност в съответствие с механизма, описан в т. 11. 
8. Дозиране на реагента. 
8.1. Двигателят трябва да включва начин за 
определяне на прекъсване на дозирането. 
8.2. Брояч за дозирането на реагент. 
8.2.1. Предвижда се специален брояч, пред-
назначен да следи за дозирането („брояч за до-
зирането“). Броячът отчита броя на работните 
часове на двигателя с прекъсване на дозирането 
на реагент. Това не се изисква, когато прекъс-
ването е поискано от модула за електронно уп-
равление (ECU), тъй като работните показатели 
на машината са такива, че емисиите не изискват 
дозиране на реагент. 
8.2.1.1. Като вариант, производителят може 
да групира повредата, свързана с дозирането на 
реагент, с една или няколко повреди, изброени 
в т. 7 и 9, за отчитане от един брояч. 
8.2.2. Подробностите относно критериите и 
механизмите на задействане и изключване на 
брояча за дозирането на реагент са описани в т. 11. 
8.3. Задействане на системата за предупреж-
дение на оператора. 
Системата за предупреждение на оператора, 
описана в т. 4, се задейства в случай на пре-
късване на дозирането, което включва брояча 
за дозирането в съответствие с т. 8.2.1. Когато 
системата за предупреждение включва система 
за показване на съобщения, тя показва съобще-
ние, указващо причината за предупреждението 
(напр. „неизправност при дозирането на уреята“, 
„неизправност при дозирането на AdBlue“ или 
„неизправност при дозирането на реагента“). 
8.4. Задействане на системата за въздействие. 
8.4.1. Системата за ниско ниво на въздейст-
вие, описана в т. 5.3, трябва да се задейства, 
ако прекъсване на дозирането не е коригирано 
в рамките на 10 работни часа на двигателя след 
задействането на системата за предупреждение 
на оператора, описано в т. 8.3. 
8.4.2. Системата за максимално въздействие, 
описана в т. 5.4, трябва да се задейства, ако 
прекъсване на дозирането не е коригирано в